In-numru ta' mwiet fil-Haiti jkompli jitla' Wieħed mill-aktar terremoti qawwija li seħħ fil-Haiti, ikompli jħalli numru ta' fatalitajiet, hekk kif l-aħħar żviluppi f'din it-traġedja juru li n-numru ta' persuni mejta ġie ikkonfemrat għal 1,297. Minn naħa l-oħra, in-numru ta' persuni li għadhom nieqsa għadu mhux identifikat u rapporti minn uffiċjali tal-pajjiż jgħidu li minn tal-inqas 5,700 persuna ġew midruba. Diversi filmati fuq il-midja soċjali juru d-disprament tar-residenti, hekk kif numru sostanzjali ta' nies bdew jaħdmu biex joħorġu l-vittmi minn qalb it-tifrik. "It-toroq huma mimlija għajjat," qal Abiade Lozama, kap tal-knsija f'Les Cayes saħaq man-New York Times.